**NAZIV PREDMETA**

**Priroda i društvo**

**ODREĐENJE PREDMETA**

Predmet Priroda i društvo istražuje i opisuje prirodu i svijet žive i nežive materije.

Čovjek čulima i instrumentima uočava stalne promjene u prirodi, a prirodne nauke istražuju zakonitosti, uzroke i posljedice tih promjena. Ta saznanja osiguravaju održiv razvoj na Zemlji.

U predmetu Priroda i društvo sakupljena su stotinama godina usvajanja znanja koja čine temelj svih tehnologija koje se danas koriste. Kako bi se prilagodili brzom razvoju tehnike/tehnologije i odnosili odgovorno prema prirodi, okolini i zdravlju, a samim tim i doprinosili održivom razvoju, učenici bi trebalo steći temeljnu prirodnu i društvenu kompetenciju.

Učenjem predmeta Priroda i društvo, učenici razvijaju logičko, stvaralačko i kritičko mišljenje, što im omogućava razvoj znanja i stručnosti. Predmet je zasnovan na senzitivnom iskustvu prirode u društvenoj sredini. Predstavlja nastavak i usmjeravanje spontanog dječijeg istraživanja i otkrivanja međuzavisnosti pojava i procesa u prirodnom i društvenom okruženju. Ta saznanja se u nastavi proširuju i produbljuju. Istovremeno i izvor informacija za upoznavanje načina kako što više saznati, a znanja povezati i upotrijebiti.

Zato je predmet Priroda i društvo jedan od osnovnih nosilaca saznajnog razvoja u prvom ciklusu ( I, II i III razred) osnovne škole.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razred | | Sedmični broj časova | Ukupni broj časova | Obavezni dio  (80-85%) | | Otvoreni dio  (15 do 20%) | Teorijska nastava  (TN) | | Vježbe i ostali vidovi |
| I | | 2 | 68 | 56 | | 12 | 19 | | 37 |
| II | 2 | | 68 | 56 | 12 | | 23 | | 33 |
| III | 2 | | 68 | 56 | 12 | | 24 | 32 | |

**CILJEVI PREDMETA**

**Učenici će:**

* Razviti osjećaj za pripadnost određenoj zajednici, opisati aktivnosti ljudi u njoj i izraziti poštovanje prema drugim ljudima i sebi, izraziti saosjećaj za osobe koje pate
* Upoznati praznike i svečanosti karakteristične za svoje mjesto u kome žive, razviti poštovanje prema njima kao obilježjima kulture svoh naroda
* Razviti poštovanje prema prošlosti svog mjesta i upoznati se sa životom svojih predaka
* Upoznati osnovne prirodne i društvene karakteristike svog mjesta
* Upoznati prirodne pojave: padavine i pojave, smjenu godišnjih doba i osposobiti se da ih opisuje
* Upoznati se sa razlikama između žive i nežive prirode, upoznati životni ciklus živih bića, građu tijela i ulogu pojednih organa
* Upoznati raznolikost prirode u svom mjestu, značajne biljne i životinjske vrste i opisati zajedničke osobine živih bića
* Razviti poštovanje prema prirodi, živim bićima i mjestu u kome živi, izraziti saosjećaj za ugrožena bića
* Razviti poštovanje prema svom zdravlju i usvojiti vještine neophodne za očuvanje zdravlja
* Osposobiti se da izvode jednostavne oglede, shvate njihovu važnost kao i značaj terenske nastave za razvoj vještine snalaženja u prostoru
* Usvojiti osnove kretanja i ravnoteže, uticaj sile na kretanje i zaustavljanje
* Usvojiti svojstva i strukturu materije i materijala
* Osposobiti se da raspravljaju o ogledima, analiziraju, vrednuju i tumače prikupljene podatke, osposobiti se za prikazivanje prikupljenih podataka crtežom, tabelom i grafikonom
* Osposobiti se da koriste informacionu tehnologiju u prikupljanju, obradi i prikazivanju podataka
* Osposobiti se da postave pitanja i traže odgovore, samostalno rješavaju probleme i sarađuju u timskom radu
* Usvojiti znanja potrebna za očuvanje prirode
* Osposobiti se za kritičko mišljenje

**POVEZANOST SA DRUGIM PREDMETIMA I MEĐUPREDMETNIM TEMAMA**

Sadržaji u predmetnom programu Priroda i društvo koreliraju sa nastavnim predmetima: Biologija, Hemija, Fizika, Geografija, Istorija, Informatika, Tehnika i tehnologija, Likovna umjetnost, Fizičko vaspitanje, Muzička kultura. Realizacija aktivnosti je direktno vezana za nastavu Crnogorskog-srpskog, bosanskog, hrvatskog jezika i književnost i Informatiku (jezička i informatička pismenost).

Međupredmetne oblasti/teme su sadržaji koji omogućavaju da se u opšteobrazovni kurikulum uključe određeni ciljevi i sadržaji obrazovanja koji nijesu dio formalnih disciplina ili pojedinih predmeta, ili koji su po strukturi interdiciplinarni. Ovi sadržaji doprinose integrativnom pristupu opšteg obrazovanja i u većoj mjeri povezuju sadržaje pojedinih predmeta. U nastavi prirode i društva u osnovnoj školi zastupljeni su ciljevi iz Obrazovanja za održivi razvoj, Obrazovanje u oblasti vanrednih situacija izazvanih prirodnim katastrofama i Preduzetničko učenje.

**OBRAZOVNO-VASPITNI ISHODI PREDMETA**

**Razred I**

|  |
| --- |
| **Obrazovno-vaspitni ishod 1**  *Na kraju učenja učenik će moći/biti sposoban/biti u stanju da...*  Predstavi sebe, svoju porodicu i primjeni osnovan pravila u komunikaciiji sa drugima  Međupredmetna tema: Preduzetničko učenje |
| **Ishodi učenja**  *Tokom učenja učenici će moći da...*   * Primjene osnovna pravila predstavljanja (ime i prezime) * Porede sebe i druge (boja kose, očiju, visina...) * Objasne različite emocije kod sebe i drugih (veselje, strah, ljutnja i žalost) * Objasne zašto treba uvažavati potrebe i interes drugih ( u igri, školi, porodici) * Prihvate odgovornost za svoje ponašanje * Nabroje članove svoje porodice * Navedu razliku između kuće i stana, navedu prostorije u kući i stanu i objasne njihovu namjenu * Navedu važne telefonske brojeve (policija, vatrogasna služba, hitna pomoć) |
| **-Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Čovjek kao jedinstveno živo biće; Pravila društvenog života (u kulturnom okruženju, u porodici); Prava i dužnosti djeteta; Sporazumijevanje među ljudima   1. Aktivnosti učenja  * Navodi svoje ime i prezime (pravilan način predstavljanja) * Opisuje sebe i upoređuje sa drugim (visina, boja kose, boja očiju itd) * Crtežom predstavljaju sebe i druge * Prepoznaje emocije kod sebe i drugih, navodi uzrok i posledice koji izazivaju određenu emociju * Navode pravila igre i izvode igre uz poštovanje pravila * Prepoznaje svoju ulogu u aktuelnim događajima (prihvata odgovornost za svoje postupke) * Navode članove svoje porodice i međusobne odnose * Razgovaraju o pravima i dužnostima u porodici * Opisuju svoju kuću/stan i slikovno je predstavljaju * Navedu moguće opasnosti u kući/stanu (požar, poplava), osobe koje bi im mogle pomoći i važne telefone (122, 123, 124)  1. Broj časova realizacije (okvirno) 10 (4+6) |

|  |
| --- |
| **Obrazovno-vaspitni ishod 2**  *Na kraju učenja učenik će moći/biti sposoban/biti u stanju da...*  Predstavi svoju školu i primjeni osnovna školska pravila |
| **Ishodi učenja**  *Tokom učenja učenici će moći da...*   * Navedu ime škole koju pohađaju * Nabroje i navedu namjenu osnovnih prostorija u školi , opišu školsko dvorište * Primjenjuju osnovna školska pravila (poštovanje potreba i interesa drugih, uredno održavanje školskog prostora) |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Moja škola; Školska pravila   1. Aktivnosti učenja  * Opisuju i crtaju spoljašnji izgled školske zgrade * Imenuje osnovne prostorije u školi i navode njihovu namjenu (obilaze školu i školsko dvorište) * Navodi pravila ponašanja u učionici i školskom dvorištu (igre uloga), kao i pravilno korišćenje toaleta * Prepoznaje konfliktne situacije i navodi kako se mogu prevazići (igre uloga) * Razgovaraju o jednakim pravima djece u odjeljenskom kolektivu  1. Broj časova realizacije (okvirno) 4 (1+3)   Međupredmetna tema: Preduzetničko učenje |

|  |
| --- |
| **Obrazovno-vaspitni ishod 3**  *Na kraju učenja učenik će moći/biti sposoban/biti u stanju da...*   * Predstavi važne datume i događaje u svojoj porodici |
| **Ishodi učenja**  *Tokom učenja učenici će moći da...*   * Navedu dane u godini koji su posebno važni, jer su im ljudi dali poseban značaj |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Praznici   1. Aktivnosti učenja  * Imenuju dane koji su za njih posebno važni (rođendan, polazak u školu, porodična slavlja...) * Opisuju na koji način proslavljaju posebno važne dane (verbalno, slikovno) * Izrađuju prigodne radove za proslavu Dana škole  1. Broj časova realizacije (okvirno) 4 (1+3) |

|  |
| --- |
| **Obrazovno-vaspitni ishod 4**  *Na kraju učenja učenik će moći/biti sposoban/biti u stanju da...*   * Određuje prošlost i sadašnjost u svom životu koristeći odgovarajuće vremenske izraze |
| **Ishodi učenja**  *Tokom učenja učenici će moći da...*   * Razlikuju prošlost i sadašnjost u svom životu * Primjenjuju osnovne vremenske izraze za određivanje događaja (prije, poslije, juče, danas, sjutra, sedmica, dani u sedmici) |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Moja prošlost: događaji iz mog života, šta smo radili juče   1. Aktivnosti učenja  * Razgovaraju o svojoj prošlosti (albumi, omiljene igračke, igre, slikovnice, prijatelji itd) * Slikovno predstavljaju omiljenu igračku * Navode razlike u svom izgledu nekad i sad * Izrađuju pano sa urađenim aktivnostima u jednoj sedmici  1. Broj časova realizacije (okvirno) 4 (1+3) |

|  |
| --- |
| **Obrazovno-vaspitni ishod 5**  *Na kraju učenja učenik će moći/biti sposoban/biti u stanju da...*   * Razlikuje prirodnu i društvenu sredinu u svom okruženju |
| **Ishodi učenja**  *Tokom učenja učenici će moći da...*   * Navedu razlike između živog i neživog u prirodi * Nabroje osnovne uslove za rast i razvoj živih bića (hrana, voda i svjetlost) * Upoređuju živa bića i okruženja u kojima žive, definišu sebe kao živo biće * Objasne promjene na biljkama i životinjama u skladu sa godišnjim dobom (domaće i divlje životinje), povezuje vrijeme i odgovarajuću aktivnost * Objasne kako on/ona i drugi ljudi utiču na prirodu i kako mogu doprinijeti očuvanju životne sredine i uređenju prostora u kome žive * Navedu prirodne i društvene objekte na putu od kuće do škole (ulica, park, zgrade, kuće, brdo, livada, rijeka...) * Primjenjuje prostorne izraze * Primjene pravila sigurnog kretanja na putu od kuće do škole (samostalno i grupno, uz odraslu osobu, na trotoaru i van njega, preko kolovoza) * Objasne pravila ponašanja u prevoznim sredstvima |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Živa i neživa priroda; Promjene u prirodi: čovjekova aktivnost, rast i razvoj biljaka; Hrana kao uslov za život živih bića; Očuvanje okoline; Objekti u najbližoj okolini; Saobraćaj, sigurnost i ponašanje u saobraćaju   1. Aktivnosti učenju  * Imenuju živa bića u njihovom okruženju (škola, kuća) * Navode razlike između živog i neživog * Slušaju prigodne tekstove o životinjama * Posmatraju prigodne filmove o živom svijetu * Sade, siju i njeguju biljke * Navode osnovne uslove za život živih bića * Opisuju promjene u prirodi u skladu sa godišnjim dobom (vremenske promjene, aktivnosti živih bića) * Prepoznaju vrijeme i slikovno prikazuju vremenske promjene * Navedu događaje prikazane crtežom * Prikupljaju i uređuju zbirke od sjemena, plodova, kamenčića... * Obilaze neposrednu okolinu škole i slikovno predstavljaju prirodne i društvene objekte * Primjenjuju izraze za određivanje položaja u prostoru (lijevo, desno, gore, dolje, ispred, iza...) * Navode i kako mogu oni sami doprinijeti njenom očuvanju * Obilaze saobraćajnice u neposrednoj blizini škole * Posmatraju film (fotografije) i prepoznaju sigurne i opasne situacije u saobraćaju  1. Broj časova realizacije (okvirno) 15 ( 6+9)   Međupredmetna tema: Obrazovanje za održivi razvoj |

|  |
| --- |
| **Obrazovno-vaspitni ishod 6**  *Na kraju učenja učenik će moći/biti sposoban/biti u stanju da...*   * Opiše spoljašnje djelove tijela i navede uslove za očuvanje zdravlja |
| **Ishodi učenja**  *Tokom učenja učenici će moći da...*   * Imenuju spoljašnje djelove tijela * Navedu šta podrazumijevamo pod pravilnom i raznovrsnom ishranom * Navedu uslove za očuvanje zdravlja (fizičke vježbe, odmor, boravak u prirodi, lična higijena i higijena prostora) |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Briga o zdravlju: ishrana, fizička aktivnost, lična higijena   1. Aktivnosti učenja  * Imenuju spoljašnje djelove tijela * Razgovaraju o važnosti redovne (tri obroka i dvije užine) i raznovrsne ishrane * Modeluju voće i povrće * Izrađuju meni zdrave hrane * Rade fizičke vježbe i opisuju pokrete tijela koristeći odgovarajuće prostorne izraze * Navode kako održavaju ličnu higijenu i njen značaj  1. Broj časova realizacije (okvirno) 8 (3+5) |

|  |
| --- |
| **Obrazovno-vaspitni ishod 7**  *Na kraju učenja učenik će moći/biti sposoban/biti u stanju da...*  Razlikuju čvrste materije i tečnosti i upotrebljevaju različite materijale, oruđa i postupke za rad s njima |
| **Ishodi učenja**  *Tokom učenja učenici će moći da...*  Razlikuju čvrste materije i tečnosti  Upotrebljavaju različite materijale (papir, glina, slama...), oruđa i postupke u vezi s njima  Prepoznaju važnost pripreme za rad i pospremanja nakon rada   * Primjenjuju uređivanje po dogovorenom kriterijumu |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Osobine materije i tijela; Osobine tečnosti: nemaju stalan oblik, neke se rastvaraju u vodi, a neke ne; Materijali i obrada; Kretanje   1. Aktivnosti učenja  * Prikupljaju različite materijale i prave zbirke na osnovu jedne osobine (glatkost, boja, hrapavost...) * Izrađuju predmete modelovanjem plastelina, gline, tijesta * Odlažu tečnost * Miješaju razne tečnosti * Preoblikuju i režu papirne materijale * Povezuje materijal i odgovarajuća oruđa i postupke (rezanje, spajanje, lijepljenje, gnječenje) * Izrađuju predmete tazličitim postupcima koji odgovaraju materijalu * Razvrstavaju predmete prema dogovorenom kriterijumu  1. Broj časova realizacije (okvirno) 11 (4+7)   Međupredmetna tema: Obrazovanje za održivi razvoj |
|  |

**Razred II**

|  |
| --- |
| **Obrazovno-vaspitni ishod 1**  *Na kraju učenja učenik će moći/biti sposoban/biti u stanju da...*  Objasni značaj međusobnog dogovaranja, uvažavanja i poštovanja pravila u zajednici |
| **Ishodi učenja**  *Tokom učenja učenici će moći da...*   * Navedu promjene kod sebe i sebi bliskih iz okruženja (svake godine su stariji, rastu, razvijaju se, više znaju...) * Pokazuje toleranciju prema drugačijem * Primjenjuju osnovna pravila lijepog ponašanja * Objasne određene međuljudske odnose (poštovanje, ljubav, prijateljstvo, saradnja, tolerancija) * Pokazuje interesovanje za probleme i potrebe drugih * Objasne na konkretnim primjerima da djeca imaju slobodu izbora kao i odrasli bez obzira na uzrast i pol * Navedu članove uže i šire porodice * Objasne značaj pozitivnog odnosa prema radu svih članova porodice |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Čovjek se mijenja; Međusobni odnosi, sloboda izbora i jednakost među rodovima; Prihvatanje različitosti; Odnosi u porodici, uzajamna pomoć   1. Aktivnosti učenja  * Navode promjene kod sebe (promjena mliječnih zuba, visina, težina) i bilježe na vremenskoj traci * Razgovaraju o međusobnim odnosima u školi, igri, sportu, zabavama... * Upoznaju bon-ton * Navode različite međuljudske odnose (poštovanje, ljubav, prijateljstvo, saradnja) * Iskazuju primjere brige o drugima * Razgovaraju o poštovanju lične slobode u izboru igara, prijatelja, sporta itd * Navode razlike među ljudima (pol, boja kože, jezik, imovno stanje, posebne potrebe) i neophodnost poštovanja istih * Imenuju i slikovno predstavljaju članove uže i šire porodice * Navode obaveze i potrebe svih članova porodice, * Navode primjere međusobnog pomaganja u porodici * Imenuju zanimanja članova porodice  1. Broj časova realizacije (okvirno) 10 (5+5)   Međupredmetna tema: Preduzetničko učenje |

|  |
| --- |
| **Obrazovno-vaspitni ishod 2**  *Na kraju učenja učenik će moći/biti sposoban/biti u stanju da...*   * Navede zanimanja zaposlenih u školi i potrebu poštovanja školskih pravila |
| **Ishodi učenja**  *Tokom učenja učenici će moći da...*   * Navedu različita zanimanja zaposlenih u školi * Primjenjuju pravilan odnos prema školskoj imovini, poštuju pravila kućnog reda škole * Prihvate odgovornost za svoje ponašanje |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Škola i život u školi; Međusobni odnosi u kolektivu;   1. Aktivnosti učenja  * Navedu zanimanja i obaveze zaposlenih u školi * Obilaze školsku biblioteku i razgovaraju sa bibliotekarom/bibliotekarkom o njihovom zanimanju * Izrađuju kućni red škole * Razgovaraju o važnosti prihvatanja odgovornosti za svoje postupke * Sarađuju u timu i međusobno se pomažu  1. Broj časova realizacije (okvirno) 3 (1+2)   Međupredmetna tema: Preduzetničko učenje |

|  |
| --- |
| **Obrazovno-vaspitni ishod 3**  *Na kraju učenja učenik će moći/biti sposoban/biti u stanju da...*   * Predstavi državne i vjerske praznike |
| **Ishodi učenja**  *Tokom učenja učenici će moći da...*   * Navedu državne i vjerske praznike i neke načine proslavljanja |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Praznici   1. Aktivnosti učenja  * Navode državne i vjerske praznike * Opisuju načine proslavljanja državnih i vjerskih praznika  1. Broj časova realizacije (okvirno) 3 (1+2) |

|  |
| --- |
| **Obrazovno-vaspitni ishod 4**  *Na kraju učenja učenik će moći/biti sposoban/biti u stanju da...*   * Predstavi način života u prošlosti i upoređuje ih sa načinom života u sadašnjosti primjenjujući odgovarajuće vremenske izraze |
| **Ishodi učenja**  *Tokom učenja učenici će moći da...*   * Objasne da je način života ljudi u prošlosti bio drugačiji * Porede način života ljudi nekad i sad * Navode razlike među predmetima koji su se koristili nekad i sad * Primjenjuju vremenske izraze dan, sedmica, mjesec, godina |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Život ljudi u prošlosti, stanovanje i poslovi kojima su se bavili   1. Aktivnosti učenja  * Obilaze okoline i prepoznaju objekte iz prošlosti * Slikovno prikazuju objekte iz prošlosti iz svog okruženja * Prikupljaju slikovni materijal i prigodne tekstove i izrađuju pano o životu ljudi nekad i sad * Razgovaraju sa odgovarajućim gostom i slušaju priče iz lokalne prošlosti * Gledaju filmove sa istorijskim sadržajem prilagođene uzrastu * Prikupljaju predmete koji su se koristili u prošlosti i navode njihovu upotrebu * Navode razlike o životu ljudi nekad i sad * Izrađuju vremensku traku od jedne godine i unose zanimljive događaje  1. Broj časova realizacije (okvirno) 5 (2+3) |

|  |
| --- |
| **Obrazovno-vaspitni ishod 5**  *Na kraju učenja učenik će moći/biti sposoban/biti u stanju da...*   * Predstavi karakteristike prirodne i društvene sredine u široj okolini, navede razlike između živog i neživog, i objasni međusobnu povezanost žive i nežive prirode |
| **Ishodi učenja**  *Tokom učenja učenici će moći da...*   * Navedu osnovne karakteristike živih bića (rađa se, raste, hrani se, izlučuje, razmnožava/ostavlja potomstvo, star, umire) i osnovne uslove za život živih bića * Navedu i opišu vremenske promjene u prirodi i aktivnosti biljaka, životinja i ljudi u skladu sa godišnjim dobom * Navedu karakteristične biljne i životinjske vrste iz svog okruženja * Objasne međusobnu povezanost živih bića i povezanost živih bića i okruženja u kojem žive * Objasne kako ljudi proizvode hranu * Objasne (na konkretnom primjeru) kako ljudi utiču na prirodu i kako oni sami mogu doprinijeti njenom očuvanju * Navedu promjene u okruženju koje su štetne za životinje i biljke (vremenske neprilike: suša, požar, poplava, aktivnosti ljudi) * Primjenjuju saznanja o saobraćajnim znacima u okolini škole radi bezbjednog kretanja * Navedu saobraćajna sredstva karakteristična za mjesto u kojem žive * Objasne pravila bezbjednog ponašanja tokom putovanja i navedu opasne situacije * Navedu osnovne oblike reljefa u široj okolini i orjentišu se u odnosu na prirodne i društvene objekte u okolini * Navedu vezu između „kretanja“ Sunca i smjene dana i noći * Primijene vremenske odrednice (sada, prije, poslije, juče, danas, sjutra, dani u sedmici; mjesec, godina) za ređanje događaja po pravilnom slijedu i primjenjuju znanje za čitanje kalendara |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Životno okruženje u široj okolini škole- prirodno i društveno;  Priroda se mijenja; živa bića u godišnjim i vremenskim promjenama; Čovjek mijenja okolinu; očuvanje životne sredine; Saobraćaj, sigurnost i ponašanje učesnika u saobraćaju; Vremensko određivanje događaja- periodi dana;   1. Aktivnosti učenja  * Razgovaraju o osnovnim karakteristikama živih bića (rađaju se, rastu, stare i umiru) * Navode osnovne uslove za život živih bića * Posmatraju živa bića u okruženju, njihovo stanište i način ishrane * Prikupljaju fotografije, slike i crtaju životinje i izrađuju odjeljenski pano * Obilaze park, livadu, šumu itd. u različitim periodima godine * Navode primjere međusobne povezanosti živih bića * Sade (siju) biljku i prate njen rast * Izrađuju grafikon rasta biljke * Razgovaraju o periodičnim promjenama u prirodi i njihovom uticaju na živa bića (godišnja doba) * Navode primjere uticaja čovjeka na prirodu * Obilaze saobraćajnice u okolini, uočavaju djelove puta koji su namijenjeni za kretanje pješaka (trotoar i pješački prelaz), automobila, kao i biciklističku stazu * Posmatraju i opisuju saobraćajne znake i iznose svoje pretpostavke o tome šta oni znače * Razgovaraju o saobraćajnoj kulturi i navode moguće posljedice njenog nepoštovanja * Ređaju slike po vremenskom slijedu događaja * Crtaju pojedine etape događaja * Izrađuju odjeljenski kalendar rođendana * Crtaju svoju predstavu o tome gdje je Sunce noću * Crtaju sastavne djelove posmatranih predmeta i aparata (bicikl- točak, slika- ram, stolica- naslon...) * Navode različite načine slanja informacija (slikom, tekstom, zvukom) * Navode značaj kompjutera i telefona kao prenosica informacija, i navode oblike njhovog nepravilnog korišćenja * Obilaze bližu okolinu i uočavaju ravno i neravno zemljište * Obilaze bližu okolinu, uočavaju i imenuju prirodne i društvene objekte u njoj * Navode kako mogu sami doprinijeti uređenju i očuvanju izgleda okoline škole * Određuju položaj svoje škole u odnosu na objekte iz bliže okoline  1. Broj časova realizacije (okvirno) 18 (7+11)   Međupredmetna tema: Obrazovanje za održivi razvoj; Preduzetničko učenje |

|  |
| --- |
| **Obrazovno-vaspitni ishod 6**  *Na kraju učenja učenik će moći/biti sposoban/biti u stanju da...*   * Opiše ljudsko tijelo i objasni značaj ishrane, fizičke aktivnosti i prevencije za očuvanje zdravlja |
| **Ishodi učenja**  *Tokom učenja učenici će moći da...*   * Navedu spoljašnje djelove tijela, čula i njihovu funkciju * Objasne da tijelo nešto prima, a nešto daje okolini (izlučivanje) * Objasne značaj redovne i raznovrsne ishrane za zdravlje čovjeka * Objasne značaj fizičke aktivnosti i odmora, lične higijene i prevencije protiv bolesti za zdravlje čovjeka * Primjenjuje i razvija vještine koje mu omogućavaju da samostalni brine o vlastitom zdravlju |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Značaj fizičke aktivnosti i odmora; briga za zdravlje i ishrana; izlučivanje   1. Aktivnosti učenja  * Navedu osnovne djelove ljudskog tijela: glava, trup, udovi * Navedu čula i njihovu funkciju * Izvode igru prepoznavanja predmeta i njihovih osobina na osnovu različitih čula (zatvorenih očiju); navode koja su čula koristili za određivanje datih osobina * Razgovaraju o tome šta im je potrebno da bi bili zdravi i da bi se dobro osjećali * Razgovaraju o namirnicama, dnevnim obrocima i pripremi hrane * Izrađuju odjeljenjski grafikon sportskih aktivnosti koje upražnjavaju * Razgovaraju o značaju lične higijene kao preduslovu da budu zdravi * Razgovaraju o značaju zdravlja zuba i važnosti prevencije  1. Broj časova realizacije (okvirno) 8 (3+5)   Međupredmetna tema: Obrazovanje za održivi razvoj |

|  |
| --- |
| **Obrazovno-vaspitni ishod 7**  *Na kraju učenja učenik će moći/biti sposoban/biti u stanju da...*   * Navede svojstva čvrste i tečne materije, opiše načine kretanja, izvede jednostavan ogled, prikupi podatke i prikaže ih jednostavnim crtežom i tabelom |
| **Ishodi učenja**  *Tokom učenja učenici će moći da...*   * Navedu osobine materijala i primjenjuju odgovarajuće alate i postupke obrade * Navedu svojstva vode kao materije * Izvedu jednostavan ogled i određuju agregatna stanja vode (led, snijeg, voda kao tečnost) * Crtežom predstave rezultate ogleda i izvode zaključak * Objasni kako se neko tijelo kreće i kako se može zaustaviti * Izvode jednostavan ogled i dovode tijelo u stanje ravnoteže |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Osobine materijala i osobine materijala izrađenog predmeta; Led i snijeg- voda u čvrstom stanju; Kretanje i ravnoteža   1. Aktivnosti učenja  * Prikupljaju zbirke materijala (kamen, drvo, zemlja, vuna, papir, tekstil, metal, plastika...) * Određuju čulima vidljive osobine, izrađuju odjeljenske i individualne zbirke po zadatim kriterijumima * Oblikuju papir presavijanjem (papirna kapa, brod, avion...) * Režu papir, imenuju postupke obrade (rezanje, lijepljenje, spajanje), kao i odgovarajuće oruđe * Opisuju postupak obrade papira koristeći odgovarajuće vremenske izraze (sada, prije, poslije) * Izvode jednostavan ogled: otopljavaju kockice leda i upoređuju količine tečnosti, i obrnuto * Izvode zaključak o količini otopljenog leda, upoređuju rezultate i prikazuju ih tabelarno i grafikonom * Pokreću djelove tijela, guraju igračke, vuku ih, posmatraju kretanje igračaka na navijanje i izvode zaključak o tome šta ih pokreće * Izvode jednostavan ogled: dovode tijelo u stanje ravnoteže i izvode zaključak  1. Broj časova realizacije (okvirno) 8 (3+5)   Međupredmetna tema: Preduzetničko učenje |

**Razred III**

|  |
| --- |
| **Obrazovno-vaspitni ishod 1**  *Na kraju učenja učenik će moći/biti sposoban/biti u stanju da...*   * Objasni značaj zajednica, opiše aktivnosti ljudi u njima i objasni značaj uzajamnog poštovanja |
| **Ishodi učenja**  *Tokom učenja učenici će moći da...*   * Objasne potrebu uzajamne saradnje, saosjećaja sa drugima, humanosti i razumijevanja * Navode različite tipove zajednica (porodica, odjeljenski kolektiv, razred, škola, stanari zgrade...) * Pokazuju spremnost da pomognu i poštuju prava drugih u kolektivu * Prihvataju odgovornost za svoje ponašanje i shvataju svoje mogućnosti i ograničenja * Definišu svoju pripadnost određenoj zajednici * Navode i primijene faktore koji doprinose zajednici (solidarnost, tolerancija, međusobno poštovanje i sl. * Objasne razlike između rada kao nužne djelatnosti i slobodne aktivnosti (zanimanje i hobi) * Grade životne planove u skladu sa svojim sposobnostima, interesima i ubjeđenjima * Objasne značaj novca kao nadoknadu za obavljeni rad |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Život u kolektivu, saradnja i tolerancija; saradnja među ljudima; Rad: zanimanje, slobodne aktivnosti i hobi; Novac: zarada i upotreba   1. Aktivnosti učenja  * Navode primjere saradnje, uvažavanja i poštovanja drugih * Navode zajednice/grupe ljudi ili djece koje funkcionišu na temeljima saradnje, tolerancije i drugarstva (porodica, odjeljenski kolektiv, razred, škola, stanari zgrade...) * Sarađuju u timu i međusobno se pomažu * Prihvataju odgovornost za svoje ponašanje * Razgovaraju o mogućnostima pomaganja ljudima kojima je ta pomoć neophopdna * Razgovaraju o potrebama ljudi sa kojima žive zajedno * Posmatraju dokumentarni film o konkretnim primjerima ukazivanja pomoći drugim ljudima (Crveni krst, Crveni polumjesec, Save the children) * Razgovaraju sa aktivistima humanitarnih organizacija i upoznaju se sa UNICEF- ovim knjižicama * Prepoznaju solidarnost na primjerima * Učestvuju u humanitarnim akcijama koje sprovodi škola * Razgovaraju o tome da svi rade (djeca idu u školu da uče, odrasli obavljaju svoja redovna zanimanja) * Razgovaraju o zanimanjima svojih roditelja i njihovim hobijima * Razgovaraju o tome da nema podjele na tipično muška i ženska zanimanja * Pišu za školski list na temu *Želim da budem*... i sl. * Razgovaraju sa sugrađaninom/sugrađankom koji/a se bavi neobičnim zanimanjem * Razgovaraju o značaju novca, kako ga zarađujemo i za šta ga upotrebljavamo  1. Broj časova realizacije (okvirno) 6 (3+3)   Međupredmetna tema: Preduzetničko učenje |

|  |
| --- |
| **Obrazovno-vaspitni ishod 2**  *Na kraju učenja učenik će moći/biti sposoban/biti u stanju da...*   * Objasni ulogu škole, navede zaposlene od kojih može tražiti pomoć, navede različite mogućnosti sticanja znanja i neophodnost pravilnog raspoređivanja vremena |
| **Ishodi učenja**  *Tokom učenja učenici će moći da...*   * Navedu ime naselja ili dijela grada u kome se nalazi njegova/njena škola * Objasne značaj i poštuju osnovna školska pravila (uredno pohađanje nastave, dolazak na nastavu na vrijeme, ponašanje u školi i van nje, čuvanje školske imovine...) * Navedu zanimanja i ulogu zaposlenih u školi od kojih mogu tražiti pomoć * Navedu različite izvore znanja koje mogu koristiti van škole: članovi porodice, rodbina, prijatelji, knjige i druge medije * Objasne kako pravilno rasporediti vrijeme za učenje, igru i odmor |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Moja škola u mom mjestu; Zanimanja zaposlenih u školi; Značaj znanja i načina učenja;   1. Aktivnosti učenja  * Zapisuju ime naselja ili dijela grada u kome se nalazi škola * Imenuju značajne objekte u okolini škole i određuju položaj škole u odnosu na njih * Razgovaraju o primjerima važnosti saradnje, uvažavanja i poštovanja drugih * Navode školska pravila i razgovaraju o neophodnosti njihovog poštovanja * Prihvataju odgovornost za svoje ponašanje * Pišu sastav na temu *Pričala mi je školska klupa* * Navode zanimanja i uloge zaposlenih u školi i zaposlene kojima se mogu obratiti za pomoć * Razgovaraju o načinima korišćenja izvora znanja * Razgovaraju o znanjima koja su stekli od članova porodice * Razgovaraju o znanjima stečenim iz knjiga i ostalih sredstava informisanja * Izrađuju dnevni plan rada za učenje, igru i odmor * Navode važnost planiranja dnevnih obaveza  1. Broj časova realizacije (okvirno) 4 (2+2)   Međupredmetna tema: Preduzetničko učenje |

|  |
| --- |
| **Obrazovno-vaspitni ishod 3**  *Na kraju učenja učenik će moći/biti sposoban/biti u stanju da...*   * Predstavi praznike i svečanosti karakteristične za svoje mjesto |
| **Ishodi učenja**  *Tokom učenja učenici će moći da...*   * Navedu praznike u svom mjestu i načine njihovog proslavljanja * Navedu svečanosti koje se organizuju u njihovom mjestu i načine njihovog proslavljanja (maskembali, karnevali, Dani kulture...) |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Praznici i svečanosti u mjestu   1. Aktivnosti učenja  * Upoznaju se sa razlozima obilježavanja nekih praznika (samo na nivou informacije) * Razgovaraju o aktivnostima ljudi vezanim za proslavu praznika * Izrađuju tekstualne i likovne čestitke * Učestvuju u manifestacijama koje prate praznike * Razgovaraju o svečanostima u svom mjestu * Pripremaju se za učestvovanje u svečanostima (izrada maski, kostima, program...)  1. Broj časova realizacije (okvirno) 3 (1+2) |

|  |
| --- |
| **Obrazovno-vaspitni ishod 4**  *Na kraju učenja učenik će moći/biti sposoban/biti u stanju da...*   * Predstavi promjene načina života ljudi kroz vrijeme |
| **Ishodi učenja**  *Tokom učenja učenici će moći da...*   * Objasne upotrebu predmeta koji su pripadali njegovim/njenim precima (stare vrijednosti, nakit, garderoba...) * Porede način života, oblačenje i zabave njegovih/njenih predaka sa sadašnjim * Porede izgled škole u prošlosti i navodi razlike u izgledu škole nekada i sad * Navode promjene i uzroke koji su doveli do preomjene u izgledu mjesta (nekad i sad) * Objasne porijeklo imena svoga mjesta * Navode važne ličnosti iz prošlosti koji su na bilo koji način vezane za mjesto |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Nasljeđe; šta su nam preci ostavili; Moje mjesto u prošlosti   1. Aktivnosti učenja  * Razgovaraju o predmetima iz prošlosti koje su koristili njihovi preci * Sakupljaju predmete i izrađuju odjeljensku zbirku starih predmeta * Čitaju prigodne tekstove o oblačenju, ishrani i liječenju u prošlosti * Navode razlike u načinu života nekad i sad * Posjećuju najstariju kuću u svom mjestu * Crtaju objekte i predmete iz prošlosti * Navode razlike u izgledu objekata za stanovanje nekad i sad * Čitaju narodne priče i upoznaju običaje svoga mjesta * Izrađuju odjeljenski pano života ljudi u prošlosti * Na osnovu fotografija upoređuju izgled škole nekad i sad * Sakupljaju stare razglednice i fotografije svog mjesta * Obilaze kulturno-istorijske znamenitosti svoga mjesta * Obilaze muzej u svom mjestu ili zbirku eksponata (ukoliko su u mogućnosti) * Iznose svoje pretpostavke o razlozima promjene u izgledu mjesta (nekad i sad) * Prikupljaju podatke o porijeklu imena svoga mjesta * Prikupljaju podatke o značajnim ličnostima iz svog mjesta  1. Broj časova realizacije (okvirno) 4 (2+2)   Međupredmetna tema: Preduzetničko učenje; Obrazovanje za održivi razvoj |

|  |
| --- |
| **Obrazovno-vaspitni ishod 5**  *Na kraju učenja učenik će moći/biti sposoban/biti u stanju da...*   * Objasni povezanost između prirodne i društvene sredine, uslova života i načina života na primjeru svog mjesta i pokaže poštovanje i odgovornost za njihov održivi razvoj |
| **Ishodi učenja**  *Tokom učenja učenici će moći da...*   * Navedu oblike zemljišta u svom mjestu i objasne njegovu namjenu (reljef) i primjenjuju osnovnu kartografsku pismenost * Navedu vode u svom mjestu i objasne razlike (tekuće i stajaće, prirodne i vještačke) * Objasne značaj voda za život živih bića, kao i potrebu njene štednje * Navode biljke i životinje karakteristične za mjesto u kome žive i objasne promjene aktivnosti živog svijeta u skladu sa godišnjim dobom * Navedu i opišu zajedničke osobine živih bića i obrazlože ih na primjeru čovjeka * Objasne povezanost živih bića sa staništem i međusobnu povezanost živih bića (biljojedi, mesojedi, svaštojedi) * Navedu neke ugrožene biljne i životinjske vrste * Objasne razlike između malih i velikih naselja, navedu naselja u svom mjestu i odrede položaj svog naselja u mjestu * Navedu važne zgrade značajne za život svih stanovnika, osnovnu namjenu i karakteristična zanimanja zaposlenih u njima * Navedu obaveze, prava i dužnosti ljudi u svom mjestu * Pravilno se orjentiše i određuje objekte koji su istočno i zapadno u odnosu na svoju školu * Objasne značaj saobraćaja, navedu načine odvijanja i regulisanja saobraćaja u mjestu, kao i karakteristična zanimanja u saobraćaju * Navedu saobraćajna sredstva karakteristična za mjesto u kome žive i pravila ponašanja u njima i navode posljedice nepoštovanja saobraćajnih propisa * Objasne pozitivan i negativan uticaj čovjeka na okolinu, načine zagađivanja vazduha, vode i zemljišta i potrebu njihovog očuvanja * Shvataju kako samo mogu da doprinesu očuvanja prirode |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Zemljište- ravno, neravno, obradivo i neobradivo; reljef; kartografska pismenos; Vode u mom mjestu- tekuće i stajaće; značaj i zagađivanje; Biljke i životinje mog mjesta; Važne zgrade u mjestu; život i rad ljudi; zanimanja; Naselja- mala i velika; Priroda se mijenja; čovjek mijenja prirodu; Saobraćaj u mjestu;   1. Aktivnosti učenja  * Posmatraju različite oblike zemljišta i Imenuju oblike reljefa: polje, ravnica, brežuljak, brijeg, brdo, planina * Obilaze vode u svom mjestu i imenuju ih (jezero, potok, rijeka, more) * Navode razlike između tekućih i stajaćih voda * Razgovaraju o značaju voda za život živih bića * Izvode ogled jednostavnog prečišćavanja vode taloženjem, cijeđenjem i prokuvavanjem * Sakupljaju informacije o biljkama svog mjesta i izrađuju odjeljenjski pano * Čitaju tekstove o ljekovitom bilju * Izvode ogled: sade biljku, prate njen rast i razvoj i navode osnovne uslove za život: voda, zemljište, vazduh i svjetlost * Razgovaraju o značaju zdrave i nezagađene okoline za život živih bića * Prate i bilježe promjene na biljkama i aktivnosti ljudi i životinja u zavisnosti od godišnjeg doba * Prate vremenske promjene u zavisnosti od godišnjeg doba * Razgovaraju o međusobnoj povezanosti živih bića * Prepoznaju različite životna staništa i navode biljke i životinje koje žive u njima * Čitaju tekstove o ugroženim biljnim i životinjskim vrstama * Razgovaraju o naseljima u svom mjestu i navode razlike između sela i grada * Posjećuju važne zgrade u mjestu i navode njihov značaj za mjesto u kojem žive i navode zanimanja zaposlenih u njima * Navode načine odvijanja i regulisanja saobraćaja u njihovom mjestu i karakteristična zanimanja u saobraćaju * Predviđa posljedice nepoštovanja saobraćajnih propisa * Razgovaraju o načinima zagađivanja u svom mjestu * Navode svoje pretpostavke o posljedicama nepoštovanja čistoće vazduha, vode i zemljišta u mjestu i predlažu kako mogu da doprinesu očuvanju prirodne okoline  1. Broj časova realizacije (okvirno) 23 (8+15)   Međupredmetna tema: Obrazovanje za održivi razvoj |

|  |
| --- |
| **Obrazovno-vaspitni ishod 6**  *Na kraju učenja učenik će moći/biti sposoban/biti u stanju da...*   * Objasni značaj zdravlja, prevencije bolesti, kao i neophodne uslove za ozdravljenje |
| **Ishodi učenja**  *Tokom učenja učenici će moći da...*   * Navedu mikrobe (veoma sitna bića) kao uzročnike bolesti * Navedu i objasne neophodne uslove za ozdravljenje: prevencija, liječenje i njega bolesnika * Objasne značaj očuvanja zdravlja |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Najčešće bolesti, preventiva i liječenje   1. Aktivnosti učenja  * Navode bolesti koje su česte * Čitaju tekstove o uzročnicima bolesti * Posmatraju sitna bića mikroskopom * Razgovaraju o važnosti očuvanja zdravlja * Razgovaraju o važnosti higijene kao preventivnog djelovanja protiv bolesti * Sastavljaju intervju i razgovaraju sa medicinskim radnikom/radnicom * Objašnjavaju kojim čulima percipiramo zvuk i sliku (neposredno okruženje)  1. Broj časova realizacije (okvirno) 3 (1+2) |

|  |
| --- |
| **Obrazovno-vaspitni ishod 7**  *Na kraju učenja učenik će moći/biti sposoban/biti u stanju da...*   * Navede svojstva materije (čvrste, tečne i gasovote), primjenjuje osnovne prirodnjačke postupke (posmatranje, mjerenje, upoređivanje...) i različite načine prikazivanja podataka o promjenama u svom okruženju. |
| **Ishodi učenja**  *Tokom učenja učenici će moći da...*   * Crtaju skicu svog naselja u mjestu u kojem žive (označavaju položaj svoje kuću) * Izvode dokaze da je vazduh svuda oko nas * Navede osnovne karakteristike čula vida i sluha * Navedu vremenske pojave i padavine, mjere i upoređuju količinu padavina * Primijene stečeno znanje o materijalima, oruđima i postupku obrade za izradu predmeta * Prepoznaju otpatke koji nastaju prilikom rada, objasne neophodnosti otklanjanja otpadaka iz radnog prostora i prepoznaje da su navedene aktivnosti od značaja za očuvanje okoline * Objasne značaj reciklaže * Navedu načine mjerenja vremena i primijene znanje za određivanje vremena * Mjere promjenu položaja tijela u zavisnosti od vremena; izražavaju mjernom jedinicom trajanje događaja ili prirodnog procesa * Objasne promjenu kretanja u odnosu na spoljne uticaje i kako mogu da utiču na kretanje (pravac, smjer, brzina) * Navedu i primijene različite načine prenosa informacija * Primijene znanja za grafičku komunikaciju: prikupljene podatke prikazuju crtežom, tabelarno i grafikonom; čitaju prikazane podatke |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi   Orjentacija u prostoru; Skica; Vazduh; Svjetlost; Zvuk; Mjerenje vremena; vremenske pojave i padavine; Veza između materijala, oruđa i načina obrade; Reciklaža; Sredstva za prijem i slanje informacija; grafičko prikazivanje podataka i upotreba računara   1. Aktivnosti učenja  * Određuju položaj svog naselja u mjestu * Izrađuju skicu svoga mjesta i označavaju istok i zapad na njoj * Modeluju reljef svoga mjesta i određuju položaj svoje škole i kuće na njemu * Izvode probe sa vazduhom (naduvavaju balon, pokreću papirnate vjetrenjače, pokreću papirnate brodiće u vodi duvanjem...) * Određuju smjer vjetra pomoću štapa i papirnate trake * Izrađuju vjetrenjaču * Sakupljaju kišnicu i mjere količinu vode (plastične posude) * Navode osobine materijala koje koriste tokom obrade, povezuju oruđe i osobinu materijala i opisuju postupke obrade * Sastavljaju materijale lijepljenje, spajanjem i šivenjem * Odvajaju otpatke koji se mogu ponovo upotrijebiti * Razgovaraju o reciklaži i pronalaze njene oznake na različitim ambalažama * Mjere vrijeme upotrebom časovnika (pješčanih, mehaničkih, digitalnih) * Razgovaraju i mjere vremensko trajanje aktivnosti * Mjere dužinu radnog prostora * Pokreću različite predmete (mijenjaju pravac, smjer i brzinu) i razgovaraju o promjeni kretanja u odnosu na spoljne uticaje * Razgovaraju o različitim načinima prenosa informacija nekad i sad (dimni signali, svjetlost, slike, govor, pismo, telefon, računar) * Razgovaraju o korišćenju biblioteke i interneta * Crtaju i čitaju histogram (razvrstavanje učenika/učenica po boji očiju, kose, mjesecu rođenja, po visini) * Razgovaraju o načinima čuvanja dobijenih informacija  1. Broj časova realizacije (okvirno) 12 (4+8)   Međupredmetna tema: Obrazovanje za održivi razvoj, Preduzetničko učenje |

**DIDAKTIČKE PREPORUKE ZA REALIZACIJU PREDMETA**

U planiranju nastavnog procesa nastavnik/nastavnica treba da uzme u obzir potrebe, sposobnosti, interese, nivoe usvojenih znanja učenika/učenica, kao i resurse potrebne za ostvarenje određenih obrazovno vaspitnih ishoda. Date ishode treba da ostvare svi učenici do kraja pojedinog razreda. Aktivno učenje prirode i društva će doprinijeti razvijanju vještina i izgradnji stavova putem praktičnog, perceptivnog i misaonog djelovanja.

Kod učenika/učenica treba razvijati različite vještine: komunikacijske (crtanje, pisanje, izražavanje mišljenja, vođenje dijaloga, interpretiranje informacija), istraživačke (posmatranje, klasifikacija/razvrstavanje, uređivanje, planiranje, spoznaja, mjerenje, eksperimentisanje, izrada izvještaja, izvještavanje,), društvene (preuzimanje odgovornosti za rad u grupama, razumijevanje, prihvatanje i poštovanje različitosti, poštovanje prirodnog i kulturnog nasljeđa, tolerancija i humanost). Takođe treba razvijati vještine samospoznaje, perceptivno saznavanje objektivne stvarnosti, racionalan i razuman odnos prema prirodi i okolini, samopouzdanje, vještinu analize i donošenja odluka. Nastavnik/nastavnica podstiče interakciju nastavnik/nastavnica – učenik/učenica, kao i interakciju među učenicima. Podstiče učeničke aktivnosti mobilisanjem njihovih prethodnih znanja i iskustava neposrednim upoznavanjem okoline, praktičnim radovima, učeničkim planiranjem i sprovođenjem istraživanja, problemskim učenjem, pružanjem podrške u realizaciji projekata i projektnih zadataka, igranjem uloga, izradom odjeljenskih zbirki, prezentacija i drugog didaktičkog materijala. Upućuje ih na samostalno pronalaženje relevantnih informacija, na slobodno razmišljanje, na argumentovano diskutovanje i sučeljavanje stavova u nastalim izazovima i drugo. Podstiče učenike/učenice da prepoznaju upotrebljivost novostečenih znanja u svakodnevnom životu. Vrednuje i procjenjuje ponašanje učenika/učenica u procesu kooperativnog učenja. Nastavnik/nastavnica treba da kreiraju pozitivno okruženje gdje će se svaki učenik osjetiti sigurno i prihvaćeno. Svaku ideju, komentar, pitanje i pretpostavku učenika/učenica treba prihvatiti sa uvažavanjem kako bi se kod učenika razvio osjećaj uključenosti i poštovanja. Organizovanjem timskog i grupnog oblik rada, rada u paru kod učenika/učenica se između ostalog, razvija tolerancija prema različitosti, odgovornost prema svom radu i radu drugih, odgovornost prema predmetu i svojim obavezama.

U radu nastavnik/nastavnica uključuje različite izvore znanja sa akcentom na izvornu stvarnost. Treba koristiti raznovrstan didaktički materijal u čijoj izradi učestvuju i učenici, kao i informatičku tehnologiju za prikazivanje video-klipova, animacija, kratkih filmova o složenijim procesima, apstraktnim pojmovima, raznovrsnim strukturama i organizmima. Nastavnik/nastavnica organizuje terenski rad učenika/učenica, edukativne ekskurzije tokom kojih će posmatrati, analizirati i izvoditi zaključke o različitim prirodnim i društvenim pojavama u svom okruženju. Takođe se preporučuje da nastavnik/nastavnica zadaje i kreativne domaće zadatke koji će razvijati kreativnost i želju za razvijanje znanja i vještina.

**PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA**

**9 Prilagođavanje programa djeci sa posebnim obrazovnim potrebama**

Članom 11 Zakona o vaspitanju i obrazovanju djece sa posebnim obrazovnim potrebama propisano je da se u zavisnosti od smetnji i teškoća u razvoju, kao i od individualnih sklonosti i potreba djece obrazovni programi, pored ostalog mogu: a.) modifikovati skraćivanjem ili proširivanjem sadržaja predmetnog programa; b.) prilagođavati mijenjanjem metodike kojom se sadržaji predmetnog programa realizuju.

Član 16 istog Zakona propisuje da je škola, odnosno resursni centar dužan da, po pravilu, u roku od 30 dana po upisu djeteta, donese individualni razvojno-obrazovni program za dijete sa posebnim obrazovnim potrebama (IROP), u saradnji sa roditeljem i o tome obavijesti Zavod za školstvo, Centar za stručno obrazovanje i Ispitni centar.

Više informacija moguće je naći na sajtu: <http://www.skolskiportal.edu.me/Pages/Inkluzivnoobrazovanje.aspx>

**Prilagođavanje programa nadarenim učenicima**

U Strategiji za razvoj i podršku darovitim učenicima u Crnoj Gori dato je više definicija ko su darovita djeca. Jedna od njih je sledeća: „Djeca koja su sposobna za visoko postignuće su djeca koja pokazuju potencijalnu sposobnost u jednoj od sljedećih oblasti: opšte intelektualne sposobnosti (visoka inteligencija); posebne školske sposobnosti (visoka sposobnost u oblastima kao što su matematika, prirodne nauke, književnost, strani jezici); kreativno i produktivno mišljenje (visoke sposobnosti za otkrivanje novih, velikih ili brojnih ideja); sposobnost vođenja (visoka sposobnost angažovanja drugih osoba na postizanju zajedničkih ciljeva); vizuelne i izvođačke umjetnosti (veliki talenat za slikanje, vajanje, pozorište, igru, muziku i druge umjetnosti) i psihomotorne sposobnosti (visoka sposobnost u atletici, mehanici, ili drugim oblastima vještina koje traže finu i grubu motornu koordinaciju)”. Rad sa darovitom djecom se realizuje kroz dodatnu nastavu i slobodne aktivnosti. Zadaci koji se postavljaju pred darovite učenike/učenice zahtijevaće od njih znanja i vještine na višim kognitivnim nivoima. Planirani sadržaji i aktivnosti trebaju da dovedu učenike u situacije da razviju sposobnost transformacije i primjene znanja u novim situacijama u većem obimu (osmišljavanje eksperimenata, projekata, terenskog rada, problemski zadaci, kreiranje prezentacija, kratkih video-zapisa, zbirki, diskusija). Na ovaj način biće im omogućeno da analiziraju, sintetizuju, argumentuju, procjenjuju, generalizuju ,istražuju, postavljaju hipoteze, dokazuju, vrednuju podatke i informacije i drugo. Učenici/učenice treba da postave, izvode i analiziraju rezultate eksperimenta, zadataka i drugih aktivnosti koje će od njih zahtijevati različite kompetencije i različite vidove izražavanja. Za darovite učenike potrebno je primijeniti princip diferencijacije prilagođavanjem sadržaja učenja (sažimanje, transformacija, korišćenje složenijeg materijala i slično), procesa učenja (istraživanja, zadaci, projekti koji zahtijevaju više misaone procese), proizvoda učenja (plakati, panoi, zidne novine, modeli, makete) i okruženje za učenje koje će podsticati njegovu radoznalnost, kreativnost, stvaralaštvo.

1. Sadržaji programa se prilagođavaju darovitim učenicima:
2. uvođenjem novih sadržaja koji se inače ne uče
3. postojeći sadržaji uče šire ili dublje na apstraktnijem, složenijem nivou
4. Aktivnosti učenja se prilagođavaju darovitim učenicima na više nivoe kognitivne obrade sadržaja, odnosno prema rješavanju problema, kreativnom i kritičkom mišljenju

**VREDNOVANJE OBRAZOVNO – VASPITNIH ISHODA**

Vrednovanje procesa i ishoda učenja učenika/učenica vrši se tokom čitave nastavne godine. U tom cilju nastavnik/nastavnica treba da provjerava znanja, vještine i stavove učenika/učenica, analizira sakupljene informacije i donosi procjenu o kvalitetu učenja učenika/učenica i rezultatima učenja. Provjeravanje i ocjenjivanje ima svrhu dijagnostike (na početku i tokom školske godine) tj. davanja procjene o trenutnom nivou postignuća učenika u odnosu na ciljeve Nastavnog predmeta i obrazovno-vaspitne ishode. Takođe, ima svrhu ocjenjivanja naučenog ili sumativno ocjenjivanje (poslije nastavne cjeline, na kraju klasifikacionih perioda, na kraju nastavne godine) kojim se procjenjuje konačni efekat učenja - nivo postignuća u odnosu na obrazovno vaspitne ishode definisane Predmetnim programom. Na kraju, imamo i ocjenjivanje za učenje ili formativno ocjenjivanje koje ima za cilj davanje kvalitetne povratne informacije učenicima/učenicama o nivou njihovih postignuća (u kontinuitetu tokom čitave nastavne godine) i ocjenjivanje kao učenje koje uključuje samovrednovanje i vršnjačko vrednovanje učenika. Elementi vrednovanja dati su kroz obrazovno – vaspitne ishode i ishode učenja u Programu i odnose se na sve domene učenja. Na osnovu datih elemenata formiraju se kriterijumi ocjenjivanja (kriterijumsko ocjenjivanje) kojim se procjenjuje koliki je nivo usvojenosti određenog ishoda od strane učenika, čime se izbjegava subjektivizam u ocjenjivanju međusobnim upoređivanjem učenika (normativno ocjenjivanje). Kriterijume ocjenjivanja formira nastavnik/nastavnica. Tokom ocjenjivanja koriste se raznovrsna sredstva u zavisnosti od domena učenja.

Za procjenu postignuća u kognitivnom domenu najčešće se koristi revidirana Blumova taksonomija: pamtiti (ko, šta, kada, kako, nabrajanje, zadaci sparivanja, označavanja, pitanja sa višestrukim odgovorima, dopunjavanje kratkih odgovora), razumjeti (opisuje, objašnjava, navodi vlastite primjere: interpretira crteže, tabele, grafikone, pitanja s višestrukim odgovorima), primijeniti (izvođenje aktivnosti, simulacija), analizirati (rješavanje problema, istraživački radovi), evaluirati (problemski zadaci, povezivanje bioloških procesa, struktura bioloških i ekoloških nivoa na osnovu kritičkog osvrta), stvoriti, kreirati (istraživački projekti, eksperimenti, panoa, bioloških i drugih zbirki). U psihomotornom domenu sredstva ocjenjivanja su motorne vještine, upotreba alata i predmeta, kvalitet izrađenih panoa, bioloških i drugih zbirki i dr. U afektivnom domenu izvještavanjem učenika i posmatranjem njegovog rada vrednujemo njegov odnos prema Predmetu i obavezama, samostalnost u radu i samopoštovanju. Posmatranje učenika je poželjan vid praćenja i u socijalnom domenu gdje se vrednuje poštovanje pravila, saradnja sa drugima, pokazivanje tolerancije, empatija, s naglaskom na grupni rad i rad u paru. U cilju što kvalitetnijeg vrednovanja učeničkog učenja i rezultata učenja može se napraviti formular sa potrebnim elementima praćenja u svim domenima.